SV+-+Skattepolitikk

SV - Skattepolitikk Den rødgrønne regjeringen har gjort slik at kommunene har fått styrket sine inntekter med 28 milliarder kroner. Det er noe som gir kommunene en handlefrihet til å løse viktige velferdsoppgaver som skoler, barnehager og eldreomsorg. I tillegg har det styrket sykehusøkonomien og bevilget et rekordstort beløp til psykisk helsearbeid. Kulturlivet har ogsåfått et økonomisk løft, og det er vedtatt en egen kulturlov som skal sikre alle innbyggere et godt kulturtilbud.

Mange i Norge har så dårlig råd at de ikke kan leve et vanlig liv og delta i samfunnet som andre. Det går hardest ut over barn og unge. Det er vondt å være den eneste på laget som ikke kan være med på fotballturnering, eller aldri har råd til å gå på kino. SVs mål er et samfunn uten fattigdom. Lav arbeidsløshet, små økonomiske forskjeller og en sterk velferdsstat er den mest effektive måten å bekjempe fattigdom på. SV vil sørge for at velferdsordninger som barnehage, skole, fritidstilbud og helsetjenester er tilgjengelig for alle uavhengig av størrelsen på lommeboka. Å sikre arbeid til alle er det viktigste de kan gjøre for å bekjempe fattigdom, sier SV. De har ført en aktiv arbeidsmarkedspolitikk og resultatet ble en rekordlav arbeidsløshet før den internasjonale finanskrisen startet. Som de lovet i forrige valgkamp har de styrket den delen av arbeidsmiljøloven som regjeringen Bondevik svekket. Slik har de sikret færre midlertidige ansettelser, gjeninnføring av regler om overtid, bedre vern for ansatte som tar opp dårlige forhold på arbeidsplassen, samt reversering av andre lover som ville slå uheldig ut for arbeidstakere. De har også laget en ny antidiskrimineringslov, som forbyr trakassering og diskriminering. Den nye loven sikrer blant annet at offentlige bygg skal tilrettelegges for funksjonshemmede. SV i regjering har bekjempet fattigdom ved å gi mer til de som har minst. Gjennom store økninger i minstepensjonen og bostøtten, har de styrket økonomien til mange som sliter med å få endene til å møtes. Bostøtten har nå økt med en milliard til dem som har dårlig råd og dyr bolig. Spesielt barnefamilier og enslige kommer nå bedre ut. De har økt minstepensjonen og minsteytelsene for rehabiliteringspenger, attføringspenger, tidsbegrenset uførestønad og overgangsstønad for enslige forsørgere med 2,1 mrd. Sosialhjelpen økes med fem prosent, pluss prisstigning. Til sammen utgjør dette mer enn 3,3 milliarder direkte til de aller fattigste. SV vil: - Innføre nasjonale minstesatser for sosialhjelp som gjenspeiler levekostnadene folk faktisk har. - Bygge minst 4.000 rimelige utleieboliger i året og øke bostøtten. - At ingen skal betale mer enn 2500 kroner i året for tannbehandling. For enkelte grupper med dårlig råd skal tannhelsetjenester være gratis.

Link: [] http://www.sv.no/Forside/Politikken/SVs-resultater/Mer-rettferdighet

Rune Vatne 2KTC.